Nafarroako Parlamentuko Mahaiak, 2021eko azaroaren 22an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Patricia Perales Hurtado andreak aurkeztutako gaurkotasun handiko galdera, sexu-indarkeriko egeorak prebenitzeari eta artatzeari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2021eko azaroaren 22an

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioari atxikitako foru parlamentari Patricia Perales Hurtado andreak, Legebiltzarreko Erregelamenduan ezarritakoaren babesean, gaurkotasun handiko honako galdera hau egiten dio Nafarroako Gobernuari, Osoko Bilkuran ahoz erantzuteko:

Genero-indarkeriaren biktima izan diren emakumeei egindako urgentziazko esku-hartze psikologikoak 195 izatera iritsi dira orain arte aurten. Datuek erakusten dutenez, gainera, emakume horiek gero eta gazteagoak dira. Aurten, orain arte, emakume horien % 51 30 urtetik beheitikoak ziren.

Beste datu kezkagarri bat da bikoiztu egin direla sexu-indarkeria kasuetako jarduketak. Izan ere, sexu-abusuen eta -erasoen biktimen bi heren adingabeak dira. Nafarroan irailera bitarte salatutako 59 kasuetatik 40tan, biktimak 18 urtetik beheitikoak ziren, Foruzaingoaren esanetan.

Horregatik guztiagatik, parlamentari naizen honek hauxe galdetzen dut:

Nafarroako Gobernuak zer balorazio egiten du eta zer baliabide dauka halako egoerak prebenitzeko eta artatzeko?

Foru Parlamentaria: Patricia Perales Hurtado